**Rektor ved Risøy oflkehøyskole**

Risøy Folkehøyskole er en moderne og livskraftig folkehøyskole med lange tradisjoner. Hvert år samles ca.130 ungdommer i alderen 18 - 21 år til et år som skaper utvikling og minner for livet, på vakre Risøya, midt i sørlandsskjærgården, og med Raet nasjonalpark som nærmeste nabo. Skolen ønsker å være ledende innen miljø/bærekraft og ble Norges første miljøfyrtårnsertifiserte folkehøyskole. Skolens unike beliggenhet, moderne undervisnings- og internatfasiliteter og dedikerte ansatte gjør den til en av landets mest attraktive folkehøyskoler. Risøy Folkehøyskole er en kristen skole og er organisert som en stiftelse som eies av Sjømannskirken, Den Norske Broderkrets på Havet og Normisjon.

Risøy folkehøyskole har ut fra sin sjønære beliggenhet flere linjer som er knyttet til aktiviteter på og i vann og med en stor og omfattende utstyrspark. For øvrig har skolen et variert og attraktivt linjetilbud, inkludert et velrennomert tilrettelagt tilbud.

Skolen er tilskuddsberettiget for 126 elevplasser. Antall ansatte er 30.

Da skolens rektor går av med pensjon, søker vi hans etterfølger fra 1.august 2024.

**Arbeids- og ansvarsoppgavene vil være:**

* Å lede og utvikle skolen videre framover slik at elever får et år for livet, at medarbeidere trives og utvikler seg og at miljø og bærekraft er i fokus
* Å aktivt utvikle skolens profil som en kristen folkehøyskole
* Overordnet ansvar for skoledrift og sommerdrift
* Overordnet ansvar for skolens økonomi
* Personalledelse
* Noe undervisning ut fra aktuell kompetanse
* Noen tilsynsvakter

**Vi søker etter en person som har:**

* Pedagogisk utdanning
* Økonomi- og regnskapsforståelse
* Utdanning innen eller erfaring fra ledelse
* Endringskompetanse for et skoleslag i utvikling
* Kjennskap til eller erfaring fra skoleslaget - er en fordel
* Erfaring innen markedsføring - er en fordel
* Et kristent livssyn

**Vi vektlegger:**

* Evne til samarbeid, motivering og relasjonsbygging
* Evne til kommunikasjon og formidling
* Engasjement for arbeid blant ungdom
* Personlig egnethet

**Vi tilbyr:**

* Et inspirerende skolemiljø og et engasjert kollegafellesskap
* Lønn etter avtale

Søknad med attester sendes innen 24. april til post@risoy.fhhs.no eller Risøy folkehøyskole, Risøyveien 15, 4912 Gjeving. Oppgi gjerne referanser i søknaden.

For spørsmål om stillingen kontakt rektor Per Kristiansen, mobil: 900 79 396, eller styreleder Steinar Tverrli, mobil: 971 60 273.